U-I-177/94
Natisni
Opravilna št.:
U-I-177/94
Datum odločitve:
10. 12. 1998
Objavljeno:
OdlUS VII, 217
ECLI:
ECLI:SI:USRS:1998:U.I.177.94
Akt:
Zakon o tujcih (Uradni list RS, št. 1/91-I, 44/97 in 50/98 odl.) (ZTuj), 1. odst. 28. čl.
Izrek:
Postopek za preizkus pobude za oceno ustavnosti prvega odstavka 28. člena Zakona o tujcih se ustavi.
Evidenčni stavek:
Ustavno sodišče na podlagi prvega odstavka 5. člena Zakona o sodiščih (Uradni list RS, št. 19/94 in 45/95) posluje le v slovenskem jeziku. Ker pobudnik na posebno zahtevo ni predložil pobude v slovenskem jeziku oziroma ni predložil overjenega prevoda že vložene pobude, Ustavno sodišče ne more nadaljevati postopka in je zato postopek za preizkus pobude ustavilo.
Geslo:
Nepopolna vloga, njena nedopolnitev v postavljenem roku.
Pravna podlaga:
Zakon o sodiščih (ZS), 5. čl.
Zakon o Ustavnem sodišču (ZUstS), 1. odst. 26., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dušan Filipović, Loznica
Datum vloge:
20. 9. 1994
Vrsta odločitve:
sklep
Vrsta rešitve:
ustavitev
Dokument:
US19209
Dokument v PDF obliki:
U-I-177-94.pdf
63 KB
Prenesite datoteko
U-I-177/94
10. 12.1998
S K L E P
Ustavno sodišče je v postopku preizkusa pobude Dušana Filipovića iz Loznice, Zvezna republika Jugoslavija, na seji dne 10. decembra 1998
s k l e n i l o :
Postopek za preizkus pobude za oceno ustavnosti prvega odstavka 28. člena Zakona o tujcih (Uradni list RS, št. 1/91-1, 44/97 in 50/98 - odločba Ustavnega sodišča) se ustavi.
O b r a z l o ž i t e v
1. Pobudnik je vložil pobudo za oceno prvega odstavka 28. člena Zakona o tujcih v srbskem jeziku. Na podlagi 6. člena Zakona o Ustavnem sodišču (Uradni list RS, št. 15/94) se v postopku pred Ustavnim sodiščem uporabljajo glede na pravno naravo zadeve smiselno določbe zakonov, ki urejajo postopke pred sodišči. Ker v obravnavani zadevi ne gre za zadevo, v kateri bi bil pobudnik upravičen do uporabe svojega jezika, je Ustavno sodišče pobudnika pozvalo z dopisom z dne 17.12.1997, da v roku 30 dni predloži pobudo v slovenskem jeziku ali njen po notarju overjen prevod. Posebej ga je opozorilo na možne pravne posledice, če je v tem roku ne bo ustrezno dopolnil. Hkrati je pobudnika tudi pozvalo, da imenuje tudi pooblaščenca za sprejemanje pisanj v Republiki Sloveniji, sicer mu bo pooblaščenca za sprejemanje pisanj na njegove stroške postavilo Ustavno sodišče. Navedena zahteva za dopolnitev pobude je bila vročena pobudniku po diplomatski poti dne 2. aprila 1998 (zapisnik Občinskega sodišča v Loznici št. Pom I 10/98 z dne 2.4.1998).
2. Ustavno sodišče na podlagi prvega odstavka 5. člena Zakona o sodiščih (Uradni list RS, št. 19/94 in 45/95) posluje v slovenskem jeziku. Ker pobudnik na posebno zahtevo ni predložil pobude v slovenskem jeziku oziroma ni predložil overjenega prevoda že vložene pobude, Ustavno sodišče ne more nadaljevati postopka in je zato postopek za preizkus pobude ustavilo.
3. Ustavno sodišče je ta sklep sprejelo na podlagi tretjega odstavka 28. člena v zvezi s prvim odstavkom 26. člena Zakona o Ustavnem sodišču v sestavi: predsednik Franc Testen ter sodnice in sodniki dr. Janez Čebulj, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen